FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 

It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 

Why would | learn Toki Pona? 

Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you re saying. Maybe you just want to boast of speaking many languages. 
There are different reasons for different speakers. 

How can | learn and where can | use Toki Pona? 

There is the offical Toki Pona book by Sonja Lang. There are also many free 
courses online. Furthermore, there are YouTube videos and Memrise courses. 


Avery popular and old course was o kama sona e toki pona! Anewer and up to 
date course is lipu sona pona. Toki Pona groups and learning resources are on 


our website: 


liputenpo.org 
If you want to join us, that’s great! 

nanpa soweli 


o kama pona lon 2 
lipu tenpo nanpa 
soweli! 
o lukin e nimi lon 
poka pi toki ni. 3 
sina ken lukin e ona 
lon lipu ni. 
soweli li pona tawa 
sina? 
ni li pona tan ni: 
mi jo e soweli mute 


lon lipu ni. 7 
mi wile e ni: lipu 
tenpo li pona tawa 8 
sina! 

-jan Sonatan 

le 
13 


14 


jo 


kulupu 


toki tawa jan Elike (mama pi jan 
lili pi toki pona) 

toki pona 

nimi sina pi sitelen pona li seme? 
sona nimi li mute li nasa li musi 
tenpo kama pi toki pona 

sona 

mi/o lukin e nimi “open” 

nasin pona ilo 

kalama insa pi toki ike li tan 
seme? 

nasin Sinto 

soweli 

akesi poki pi noka jelo 

soweli lili suwi 

pilin 

meli lili pi len loje 

toki 

ma pi nimi pona 

jan lawa pi tomo tawa linja 
musi 

toki nasa 

kijetesantakalu o! 

poki pona 


jan poli 


Mn, n 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Tamalu 

jan Winko Palisona 
jan Pa-ipa 

jan Telakoman 

jan Sose L-S 

jan Ke Tami 


jan Alonola 
jan Simo 
jan Ke Tami 
jan Tenten 


jan Keseke 
jan Sonatan 


jan Alonola 
jan Simo 
jan Keseke 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


CC-BY-SA 4.0 
lawa jo © 2021 tan jan pali pi lipu tenpo 


copyright © 2021 by contributors of lipu tenpo 


musi 


kijetesantakalu o! 
tan jan Ke Tami 


kijelesantakalu o! 
sina alasa e kula 

kijetesantokalu o! 
tan jan Ke Tami a 
o 


toki nasa 
tan jan Alonola 


tenpo nanpa wan la, mi tawa kepeken 
noka tu tu. 

tenpo nanpa tu la, mi tawa kepeken 

noka tu. 
tenpo nanpa tu wan la, mi tawa kepek- 
en noka tu wan. 
mi tawa ala kepeken noka wan. 

seme li mi? 


sina ken lukin e sona pona pi musi 
sona lon ni: liputenpo.org/sonapona 


li lon ni) 


N 


sitelen tan jon Alonola 
toki tan jan Telakoman 


toki tawa jan Elike 
(mama pi jan lili pi toki pona) 
tan jan Alonola 


toki ni li toki pi tenpo pini. toki ni li tawa 
ala taso lipu tenpo ni taso. 

toki! mi jan Alonola. mi en mama pi jan 
lili nanpa wan pi toki pona li toki. mi 
open: 


mi: toki, jan Elike o! o toki e ni; sina 
jan seme? 
jan Elike: toki kin! nimi mi lon lipu Wesi 
li u/eriksealander. 
mi: tenpo seme la, sina kama tawa 
toki pona? 
jan Elike: mi lukin e toki pi toki pona lon 
lipu Atelansike (The Atlantic). mi tawa 
tomo sona suli la, mi kama sona e toki 
pona. mi kama sona e toki lwisi e toki 
Alapi. toki tu ni li kepeken e wawa lawa 
mute. mi pilin lape tan toki ni. taso mi 
wile kama sona e toki ante. toki pona 
la, mi pilin pona. mi lukin e toki pona 
kepeken ilo Kukele (Google). tenpo sike 
luka pini la, mi kama e sona ona. mi olin 
e toki pona. toki pona li suli tawa mi. [...] 
mi: jan ale pi kulupu mama sina li 
toki e toki pona anu seme? 
jan Elike: meli mi li kute la, ona li sona 
mute e toki pona. ona li kepeken lili e 
toki pona. ona li wile toki pona e toki 
pona. taso, ni li ijo suli ala tawa mi mute. 
tenpo lili la, ona li toki tawa mi mute. 
mi: sina pana e sona seme tawa jan 
lili sina? 
jan Elike: [...] mi pali e ni sama nasin ni: 
jan li pana sona e toki ante tawa jan lili. 
jan li ken supa e jan lili lon lupa. ona li 
lukin e tomo tawa loje la sina li toki e ni: 
ni li tomo tawa loje. jan li ken toki e ni: 
o lukin e waso ni! o lukin e kasi ni! jan li 
ken pali e ni kepeken toki pona. mi jo e 
jan lili tu. jan lili suli mi li kama suli. mi 
wile pana e sona pi toki pona kepeken 
lipu pi tomo sona. mi wile pana e sona 
sitelen tawa jan lili mi. nasin pi tomo 
sona la mi wile pana e sona. [...] 
mi: toki pona pi jan lili li pona anu 
ike? 


kulupu 


jan Elike: mi jo e jan lili tu. tenpo wan la 
jan lili lili mi li sike e suno. jan lili lili li toki 
ala. ona li mu tawa soweli li toki taso e 
nimi “mama”. tenpo tu wan la jan lili suli 
mi li sike e suno. ona li ken pali e toki 
kin. ona li ken toki e ijo lon poka ona. mi 
toki la, ona li ken toki. mi ken toki e ni: 
sina pilin e seme? sina pali e seme? mi 
toki e ni la, ona li ken toki. mi ken toki e 
ni: o tawa tomo sina! o tawa mama meli 
sina! mi toki e ni la, ona li pali e ni. taso, 
ona li toki pona mute e toki Inli. ona li 
kute mute e toki Inli li kute mute ala e 
toki pona. ona li toki e toki pona sama 
jan pi tenpo sike tu. ona li toki e toki Inli 
sama jan pi tenpo sike tu wan. 

mi: sina kepeken e nimi pi pu ala anu 

seme? 
jan Elike: toki pona li jo e nimi pi mute 
ala. mi wile e nimi ante tan ni: mi ken ala 
nimi e suwi mute. mi kepeken e nimi pi 
toki ante. taso toki Mi Mute la, nasin toki 
li awen. mi toki tawa jan lili. mi wile ala 
utala e jan lili mi tan nimi pi pu ala. ona 
li pilin e ni: suwi wan li pona mute. suwi 
ante wan li ike mute. 

mi: sina wile toki e ijo ante anu seme? 
jan Elike: a a a! jan pi toki pona o toki e 
toki pona! o pana e sona pi toki pona! 
toki pona li musi mute! o pilin ike ala tan 
ni: jan li pana e sona pi toki pona tawa 
jan lili. o kepeken e toki pona lon tomo 
sona! mi toki tawa jan pi toki pona e ni: 
mi mute li wile jo e kulupu pi toki pona 
lon ma. lon ma ni la, mi mute li ken toki 
li ken kama sona e toki pona. tenpo 
kama la, mi wile jo e tomo [...]. tomo ni 
li lon poka ala pi ma tomo suli. kulupu 
pi toki pona lon ma li lon ala la, mi mute 
li ken pali e kulupu ni lon tomo mi. mi 
pilin e ni: tenpo mute la, mi nanpa wan 
ala. tenpo ni la, mi nanpa wan tan ni: mi 
pana e sona pi toki pona tawa jan lili mi. 
toki pi toki pona li musi tawa mi. mi toki 
e toki pona la, mi pilin pona. mi tawa! 

mi: mi tawa kin! tawa pona! 


toki pona 


nimi sina pi sitelen pona li 
seme? 
tan jan Tamalu 


sina kepeken sitelen pona la nimi sina 
li kepeken sitelen mute. nasin sitelen pi 
nimi sina li ken mute. mi jan Tamalu. mi 
kepeken nimi [tenpo ante musi anu lili 
utala]. ni li pona tawa mi tan ni: mi lukin 
e ni la mi toki e ni: “tenpo ante musi 
mute o kama. sina kama ala la mi utala 
lili tawa sina.” sona ni li ni: mi wile pilin e 
pilin ante mute e tenpo ante musi mute. 
mi utala lili tawa alasa pi tenpo ni. 


nimi sina li ken kepeken sitelen ante 
mute. mi jan Tamalu la kin la mi ken ke- 
peken ni (taso mi kepeken ala): 


MXR a UY 


nimi [telo ala moku a lupa utal. ni li suwi 
a. “telo ala moku” li ken ni: ijo moku pi 
telo ala. tawa mi la nasin nimi ni li toki e 
ni: telo ala li lon la o tawa lupa uta tawa 
insa pi sijelo mi. mi pilin moku mute a! 


sona nimi li mute li nasa li 
musi 
tan jan Tamalu 


toki pona li pona mute a. ona li lili, taso 
ona li ken toki e sona ali tan ni: ona li jo 
e sona mute tawa nimi wan. 


sona mute nimi li nasa li musi. mi pana e 
kepeken nasa pi sona nimi. ona li pona, 
taso ona li nasa a (ken la sina wile jo e 
lipu pi sona nimi lon poka sina). o musi: 


nimi “awen”. pakala li kama la sina 
pona. ni la sina awen. “kon suli li 
pakala e ma. taso mi awen tan ni: 
mi jo e tomo wawa”. (safe) 

nimi [toki a mi ali li utala]. ni li pilin ike. 
ona li toki tawa jan wan. ona li pana e 
sona ni: mi ali li utala lon tomo ni. 


AHOX>Y 


nimi [tomo anpa mi ante li uta]. pilin 
mi la ona li toki e ni: mi jo e tomo anpa 
tu lon tomo suli mi. tomo anpa wan la 
Mi sona ala. taso tomo anpa mi ante li 
uta. mi pana e ijo loje tawa ona e kiwen 
walo la ona li lukin sama uta a. musi. a 


AOR L >9 


nimi [taso ali mu a li unpa]. ona li nasa li 
pona ala tawa mi li pilin musi taso. pilin 
mi la ona li toki e ni: ijo ali pi kalama mu 
li ijo unpa. 


nasin mute a! nasin li ken pona mute li 
ken ike mute. sina ken kepeken mute. 
nasin wan li ken pona mute tawa sina. 


nimi “len”. jan ante li ken sona e 
sona sina la sina wile ala la sina ken 
kepeken len. “jan lawa li ken kute 
ala e toki mi lon kulupu pi ilo sona. 
tan ni: mi jo e len”. (privacy layer) 
nimi “pona”. ijo li jo e ijo mute la 
ona li pona ala. “sitelen ni li jo e 
sona mute li pona ala. taso, ken la 
ona li pona tawa sina”. (simple) 
nimi “mani”. soweli suli li pali e pali 
jan la ona li mani. “jan mute li wile 
ala moku e telo walo. tan ni: ona li 
pakala e mani. mi wile e ni: mani li 
kama soweli”. (cattle) 


jan lawa pi tomo 
tawa linja 
tan jan Telakoman 


ma tomo lili pi ma weka la nasin kiwen 
pi tomo tawa linja li lon. nasin kiwen la 
linja kiwen tu li lon. lawa pi nasin kiwen 
la tomo tawa linja li tawa. 


ma tomo lili ni la nasin kiwen mute li 
lon. jan lawa li lawa e tomo tawa lin- 
ja ale. tomo lawa la ona li lukin e nasin 
kiwen ale e tomo tawa linja ale. ona li 
lawa e tomo tawa linja ale kepeken ilo 
palisa. 


jan lawa li pali lon tenpo suli. kulupu pi 
tomo tawa linja li lon ma tomo suli. jan 
lawa li toki e ni tawa kulupu: “mi pali 
mute tawa kulupu pi tomo tawa linja. 
tan ni la o sewi e mi lon insa kulupu.” ni 
la jan li kama tan kulupu tawa ma tomo 
lili li toki tawa jan lawa. 


jan kulupu li toki e ni: “sina ken sewi lon 
insa kulupu. taso nanpa wan la mi wile 
sona e ni: sina jan lawa pona anu seme? 
mi toki e wile sona tawa sina. sina toki 
pona tawa wile sona mi la mi toki e ni: 
sina jan lawa pona.” jan lawa li toki e ni: 
“pona. o toki e wile sona sina.” 


jan kulupu li toki e ni: “o lukin e ni lon 
insa pi lawa sina: tomo tawa linja tu li 
lon. tomo tawa linja nanpa wan li kama 
tan ma weka, tomo tawa nanpa tu li 
kama tan ma weka ante. taso ona tu 
li kama lon nasin kiwen sama li kama 
wawa a! sina pali ala la tomo tawa linja 
tu ni li kama lon sama li pakala suli! ni la 
sina pali e seme?” 


jan lawa li toki e ni: “mi luka e palisa 
lon tomo lawa. ni la lipu toki li open lon 
poka pi nasin kiwen. lipu toki li toki e ni: 
o tawa ala. tomo tawa tu la jan li lukin e 
lipu toki ni. ona tu li pini e tawa pi tomo 
tawa ona. 


jan kulupu li toki e ni: “taso ken la palisa 
li pakala. sina ken ala open e lipu toki 
pi tawa ala. ni la sina pali e seme?” jan 
lawa li toki e ni: “ni la mi tawa poka na- 
sin kepeken tenpo lili. ilo pi ante nasin 
li lon poka nasin. mi kepeken ilo ni la 
nasin li pana e tomo tawa nanpa wan 
tawa nasin ante. ni la tomo tawa tu li 
pakala ala.” 


“taso tenpo pini la wawa walo pi kulu- 
pu telo sewi li pakala e ilo ni. sina ken 
ala ante e nasin pi tomo tawa. ni la sina 
pali e seme?” 


“ni la mi kama sin lon tomo lawa mi. mi 
luka e palisa pi tenpo ike suli. ni la lipu 
toki pi tenpo ike suli li open lon nasin 
ale. tomo tawa ale li pini e tawa ona.” 
“taso tomo lawa sina la seli suli li lon! 
sina ken ala tawa insa ona! ni la sina pali 
e seme?” 


“mi alasa e jan pona mi lon ma tomo. mi 
toki e ni tawa ona: 'o kama!” 


“sina alasa e jan pona sina tan seme?” 


“jan pona mi li lukin e pakala suli pi 
tomo tawa la ona li musi mute! a a al” 


toki 


ma pi nimi pona 
tan jan Telakoman 


suno pona tawa sina! sina lape pona 
anu seme? suno pini la mi en sina li 
lukin e nimi mute. suno ni la mi en sina 
o alasa e nimi sin lon ma pi nimi pona. 
o lukin! suno pini la nimi Kili li lon ni, 
taso mi ken ala lukin e ona. nimi Soweli 
li moku e ona. nimi Soweli li sama ala 
nimi Kili anu nimi Kasi. ona li jo e sijelo 
sama mi sama sina. ona li pilin li musi li 
moku li lape li moli sama jan. taso ona li 
toki ala. ni la mi sona ala e pilin ona. ona 
li nasa lili tawa mi. 


nimi Soweli pi nasin mute li lon. poka pi 
tomo jan la nimi Soweli mute li lon. nimi 
Soweli olin li lon tomo jan li pilin pona. 
taso jan li kepeken nimi Soweli pi nasin 
ante tawa moku anu len anu pali. jan o 
pana ala e pilin ike tawa nimi Soweli. 
nimi Kasi la nimi Waso li lon. ona li ka- 
lama mute. ona li sama nimi Soweli, 
taso nasin ona li ante. nimi Soweli en 
janli sama mute la nimi Waso en jan 
li sama lili. ona li 
ante e lukin ona 
lon tenpo lili mute 
li tawa lon kon. 


Z 

mi sona ala e ni: lawa pi nimi Waso anu 
lawa pi nimi Soweli li wawa mute. sina 
pilin seme? o awen e moku sina, nimi 
Waso anu nimi Soweli li ken tawa e 
ona! 


tenpo mute la mi pilin e ni: mi wile 
tawa lon kon sama nimi Waso. ona li 
ken tawa lon ma ale lon tenpo lili. mi 
tawa lon kon sama ona la mi pilin pona, 
taso mi ken ala. taso ona li tawa ke- 
peken luka ona li ken ala kepeken luka 
ona tawa ijo ante. mi en sina li jo e luka 
sama ilo. 


poka pi tomo jan la nimi Waso pi na- 
sin ante li lon sama nasin mute pi nasin 
Soweli. nimi Waso nasa li pana e sike 
moku tawa jan. nimi Waso toki li toki 
sama jan, taso ona li sona ala e kon pi 
toki ona. 


nimi Pipi li kama! ona li tawa lon kon 
sama nimi Waso, taso ona li sama ala 
nimi Waso li sama ala nimi Soweli. ona 
li lili, li jaki lili. nasin lon ona li ante mute. 
ona li = la mi wile weka. 


taso ona li lon ala la nimi Kasi li ken ala 
lon. ni li tan ni: nimi Pipi li moku e telo 
suwi pi nimi Kasi la nimi Kasi li pana e 
ko unpa ona tawa sijelo ona. nimi Pipi 
li tawa nimi Kasi ante la ona li pana e 
ko unpa tawa ona. ko unpa li kama ala 
tawa nimi Kasi la ona li ken ala pali e 
nimi Kili. nimi Kasi sin li kama tan nimi 
Kili. 

ma pi nimi pona la nimi pi nasin mute li 
lon anu seme? mi en sina li ken pilin jaki 


anu monsuta' tan ona, taso ale li pana e 
pona ante tawa ma. 


1 pilin monsuta li sama pilin ike tan ijo ike 


nimi “mun”. tenpo 

pimeja la, suno lili 

mute li lon sewi. 

ni li mun. “tenpo 

pimeja la mi tawa 

nena la mi alasa 

lukin mute e mun 

tawa. ona li suwi”. 

(star) 

nimi “ali” ma en suno en mun li 
lon seme? ona li lon ali a! “ali li jo 
e sike suno mute (e mun mute)”. 
(universe) 

nimi “mute”. ijo li lon. sina wile sona 
e ni: ijo la, nanpa suli anu nanpa lili 
li lon? sina wile sona e mute ona. 
“mi jo e kili tu tu la mi moku e kili 
wan la mi jo e kili pi mute seme? mi 
jo e kili tu wan a!) “ (amount) 

nimi “kute”. jan li wile e ni: sina pali 
e ijo pi wile ona. sina pali la sina 
kute a! “mama mi li wile e ni: mi 
pona e tomo mi. mi kute e mama 
mi la mi pali”. (obey) 

nimi “toki”. sina toki lon insa pi 
lawa sina la sina toki. “mi wile pana 
e sona lon tawa jan la tenpo wan 
la mi toki kepeken kalama ala. ten- 
po tu la mi sona la mi toki kalama”. 
(think) 

nimi “olin”. jan li pali e ijo pona e 
ijo suli la sina pilin e ni: ona li sewi 
anu wawa anu pona. pilin ni li olin 
kin. “jan pali li toki e ijo lon li pali e 
ijo pona tawa jan ali. mi olin e ona”. 
(respect) 

nimi “insa”. ijo pi insa sijelo sina li 
insa. “insa li alasa e ijo ike lon telo 
loje la insa ni mi li jo e kiwen lon 
tenpo pini. ona li weka la mi pilin 
pona". (organ) 

nimi “pilin”. pilin li 

insa loje pi tawa pi 

telo loje. “sina pilin 

e olin la pilin sina li 

tawa mute”. (heart) 


nimi “wile”. sona tu pi ante mute 
a. sina wile kute e jan lawa sina la 
sina wile pali. taso ken la ni li pona 
ala tawa sina la sina wile ala pali. 
“mi wile ala pali e ni taso mi wile”. 
(to have to) 

nimi “suno”: 
sina pana e suno 
tawa ijo la suno 
li kama kin tawa 
sina la ijo li ijo 
suno. “tomo mi 
li jo e tomo telo. 
ona li jo e lipu 
suno lon sinpin. 
mi ken lukin e 
mi kepeken ona”. 
(shiny/reflective) 


Z 


YA 


tenpo musi pi nanpa pini a. ali li kama a: 
jan akesi tan ali li wile lawa e mi. mi wile 
ala kute e ona. ona li ken ala lawa tan ni: 
mi jo e len lawa pi kiwen lipu suno. tan 
ni la mi awen. ona li ken kute ala e toki 
mi. tan ni: len mi li len a! len pi lawa mi 
li len tawa lawa ona. aaa. 


ona li ken ala la ona li kama. mi lukin 
tawa sewi la mi lukin e mun pi tawa 
mute a! mute ona li luka tu. pilin mi li 
tawa mute. ona li wile moku e insa 
seme mi? pilin mi anu insa kon mi a? 
ala, ken la ona li wile e ni: mi kama mani 
tawa ona. 


ona li kama a... li lon ni a! mi wile tawa, 
taso mi wile ala. mi wile lukin e ona. mi 
lukin e ona a! ona li kepeken ilo pi pona 
ala. tan ni: ilo li suli li jo e ijo mute. taso 
ona li lukin pona tawa mi. 


a! ona li lukin tawa mi li wile kute e toki 
mi. tenpo ni la mi poka, taso len lawa 
mi li wawa. sijelo ona li tawa anpa 
tawa supa anpa. ona li pilin e ni: mi 
wawa. ona li wile pana e olin tawa mi. 
mi wawa. ona li wile kute e toki mi. mi 
lawa sin pi jan akesi ni. 

tenpo kama pi toki pona 
tan jan Tamalu 


tenpo kama la kulupu pi toki pona en 
kon pi toki pona li seme? mi wile toki 
kama e ni. ken mute la mi toki e lon ala. 
taso mi toki e lon wan lili la ni li pona. ni 
li toki kama mi: 


nanpa wan la toki pona li ante. 
sina sona e ni a! tenpo ni la ona li 
ante. taso tenpo kama la ona li ante 
mute. jan pi mute lili li kepeken pu 
taso. ken la pu sin li kama a. jan pi 
toki pona mute li kepeken toki pi 
pu sin. pu nanpa wan li ken moli. 
jan mute ante li kepeken nimi pi 
wile ona. kin la nasin pi toki pona li 
ante. kepeken pi nimi sama la nasin 
sin mute li ken lon: jan mute li ken 
open e kepeken pi nimi olin tawa 
ijo e kepeken pi nasin ante tawa 
pali nimi anu ijo mute ante. 


nanpa tu la jan pi toki pona li ku- 
lupu lon ma sama lon tenpo suno 
pi mute lili. tenpo sike pi mute lili la 
ona li kama kulupu kin. jan li kulupu 
la ona li pali e ijo musi mute. ona li 
kama sona e jan ante li toki mute li 
pana e toki sona li musi mute. ken 
la jan li kama pilin e tenpo suno pi 
mute lili pi musi mute pi toki pona 
kepeken kulupu pi ilo sona. 


nanpa mute la kulupu pi toki pona li 
kama suli mute. ni li lon la jan li ken 
kama poka pi jan pi toki pona lon 
ma ona. ona li ken tawa esun telo la 
ona li kepeken toki pona lon ni. anu 
tomo ante. 


nanpa mute la jan mute li kama 
sona e toki kalama li kepeken toki 
pona kepeken kalama tawa jan 


vil 


pona ona. tenpo ni la jan pi mute 
lili li kepeken toki kalama. jan mute 
li kama sona e ni la jan li open e 
kepeken pi nasin toki musi pi toki 
pona. jan li kute e ni la ona li kama 
sona kin e nasin toki musi ni. ni li 
ken mute: nasin musi pi kepeken pi 
nimi “a”, kepeken pi toki musi, en ijo 
ante. 


nanpa pini la jan li pali e ijo mute 
kepeken toki pona. ni li pona mute. 
ijo pona li lon la kulupu li kama suli. 
kulupu li kama suli la ijo pona li lon 
a! sike pona a! 


tenpo kama ni li lukin ala lukin pona 
tawa sina a? sina toki e seme tawa ten- 
po kama pi toki pona? 


soweli lili suwi 
tan jan Ke Tami 


mi pilin e ni: soweli li lili la, ona li suwi. 
kala pipi ko laso 


kala pipi ko lili li lon telo suli, lon poka 
pi ma Nipon. lukin la, ona li laso sama 
kasi. ni li tan moku ona: ona li moku e 
kasi telo la, lili laso pi kasi ni li awen lon 
sijelo pi kala ni. kasi li moku e walo suno 
la kala li ken moku e walo suno tan lili 
laso ni sama kasi. 
lukin kin la, ona li 
sama soweli len. 
lawa ona la, sijelo 
ona li suli, li sike 
sama len walo pi 
soweli len. nena tu 
li lon sinpin kala, li 
sama nena kute pi 
soweli len. 


eno 
pilin 
meli lili pi len loje 
tan jan Ke Tami 


jan mute li sona e toki ni: meli lili pi len 
loje li tawa mama mama meli ona - 
taso soweli ike li wile moku e ona. tan 
ni la, soweli ike li toki tawa meli. meli li 
wile awen lon nasin. taso meli li awen 
ala lon nasin tan toki soweli. mi jan lili 
la, mi kama sona e toki ni. 


jan sama Kime (Grimm) tu li kute e toki 
mute, li sitelen e toki kute lon lipu. toki 
pi meli lili pi len loje li lon lipu ni. 


jan Same li ante toki e toki ni kepeken 
toki pona. jan Same li jan seme? ona li 
pali mute tawa toki pona: ona li pali e 
nasin sitelen pi sitelen pona. nimi pi na- 
sin ni li “linja pona”. ona li pali sin e sitel- 
en sitelen ale. ona li pali e sitelen tawa 


pipi lili pi awen mute 


pipi pi lili mute li lon. ona li lon seme? 
ona li lon ale! ona li lon ma seli, li lon 
ma lete, li lon nena sewi, li lon anpa 
telo. soweli ante li moli lon ma ike la, 
pipi ni li ken awen. telo li weka la, ona li 
ken kama kiwen sama moli, li moli ala, 
li ken tawa sin lon telo sin. ona li tawa 
ma mun la, ona li ken awen pi moli ala. 
sina wile lukin e ona la, sina o kepek- 
en ilo lukin pi ijo lili. noka luka tu wan li 
lon sijelo ona. taso, lukin la, ona li sama 
soweli pi loje walo. 


tan ni: jan li ken kama sona e sitelen 
pona. nimi pi sitelen tawa ni li “o kama 
sona e sitelen pona”. jan li ken lukin e 
pali ni, e pali ante, e pali ona ale lon lipu 
“musi lili", lon lipu Jutu. 


pu la, meli lili pi len loje li nasa ala nasa? 
nimi ona pi mute lili taso li nasa lili. toki 
nimi li pana e sona pi nimi ni. taso, mi 
ken sona e nimi nasa ona tan toki ale. 
ni li musi. mi lukin e lipu ni kepeken toki 
pona la, mi pilin sama jan lili. 


jan Same li sitelen e ona kepeken sitel- 
en mute ante la, jan li ken lukin e toki ni 
kepeken sitelen Lasina anu sitelen pona 
anu sitelen sitelen. lipu pi meli lili pi len 
loje li pona musi mute tawa lukin mi tan 
ni. 


toki ni li pona mute tawa mi. mi wile e 
ni: jan mute li lukin e toki lili ni. 

nasin Sinto 

tan jan Sose L-S 
mi sitelen e ni lon poka pi jan sewi pi 
nasin Sinto Lipinwikami (Livingwithka- 
mi). 


nasin Sinto li jo ala e lipu wan, e toki 
wan, e pilin wan. tan ni la, kon pi nasin 
Sinto li pona ala tawa kama sona. nimi 
“Sinto” li kama tan tenpo Asuka (538 CE 
- 710 CE). jan li pali e nimi ni tan nasin 
Tatakata li kama lon ma Nijon. 


nasin Sinto li lon tenpo pini Nijon, li lon 
toki Nijon, li nasin kulupu Nijon. jan ale 
li ken pali e nasin Sinto, taso jan li wile 
kama lon nasin la jan li kama sona e na- 
sin pi kulupu Nijon. 


sona ni la, nasin Sinto li jo e kon. kon ale 
ni li kama tan ni: pilin Makokolo (Ma- 
gokoro, HD) anu “pilin pi wile mute” 
(Sincere Heart). pilin Makokolo li pali 
e kon pi nasin Sinto. pilin Makokolo li 


soweli 


akesi poki pi noka jelo 
tan jan Alonola 


akesi poki Kelonowisi Tensikulatu (Che- 
lonoidis denticulatus) li akesi poki pi 
noka jelo. akesi ni li jo e suli sama jan lili. 
selo poki li pimeja jelo anu pimeja loje. 
taso akesi ni li jo ala e selo poki pimeja. 
akesi poki pi noka jelo li jo e noka jelo e 
lawa jelo. 


akesi poki pi noka jelo li lon ma Amelika. 
akesi ni li moku mute e kasi linja e kili. 
ante la, akesi li moku e pipi. 


akesi poki pi noka jelo en akesi poki pi 
noka loje li jo e mama sama. 

A 7 


toki e ni: tenpo ale la, o pali kepeken 
wile mute; o wile pona tawa pali ale; 
o awen kama sona, o awen kama suli. 
tenpo suno ale la, o weka e ike tan pilin 
ni (Oharae); o tawa lon sewi Kami. 


waz zs 


pilin ale lon nasin Sinto li kama tan pil- 
in Makakolo ni. pilin ni li olin sewi tawa 
sewi Kami mute (##). sewi Kami li lon 
pali olin tan jan, li lon ijo ale, li lon kasi, 
li lon ma suli ni. sewi Kami li lon ante 
mute. mama pi tenpo pini li ken kama 
sewi Kami, kon pi ma kasi li ken sewi 
Kami, ma suli ni li ken sewi Kami. jan li 
olin li awen pona e ma ni e kasi li pona 
mute tawa nasin Sinto. awen sijelo 
pona li pona mute kin. jan li olin li awen 
pona e kulupu mama ona, e jan pona 
ona la, li pona mute tawa nasin Sinto. 
sama lon wan la, kulupu li awen pona li 
olin e jan ale. 


mi lukin e nimi “open” 
tan jan Winko Palisona 


o open e lukin sina 

tenpo ni li open pi sike sin. tan ni la, mi 
wile lukin e nimi “open”. mi kepeken e 
lukin ante mute sama jan sona. jan sona 
li toki e ni: jan li lukin li ante li kama 
sona e nimi, la sona ona li kama suli. 
toki pona li pona tawa nasin pilin ni tan 
ni: nimi lili li pana e ijo mute. ijo mute li 
wan lon nimi sama. sina open e ijo lon 
tenpo suno ale. seme li sama? seme li 
sama ala? 


o open e pilin sina 

poka li ante la, tenpo sin li kama. tenpo 
open la, pilin sin li ken lon. ni li kama e 
wile pali. ni li sama ilo, o kepeken e ni! 
taso o tawa ala pakala! sina wile e ten- 
po sin lon tenpo ale la, ken la, sina wile 
weka e tenpo lon sina. 


kin la, tenpo sin mute en ante mute 
li ken pana e pilin ike. ijo ale li tawa li 
ante. taso jan li wile e awen kin. ijo pi 
ante ala li pona tawa ni: kepeken ona la, 
jan li ken lukin e tenpo kama, li ken pali 
pona lon insa kulupu. 


jan pi insa open - kulupu pi insa open 
tenpo mute la, jan li open e insa ona 
tawa jan ante. ona li open e toki insa e 
pilin suli ona. pilin ike li ken kama tan 
ni. taso insa open li pana e sinpin pona. 
pana lukin pi insa open li kama ken e ni: 
jan ni li sona a e jan ante, li toki e ijo lon. 
jan sona Ka Popa! li toki e ijo ni: jan li 
wile pali e kulupu pi sona mute la, jan o 
open tawa jan ante, tawa toki ante. na- 
sin ni la utala mute li kama ala. 


1 jan Ka Popa - Karl Raimund Popper 


kasi li ijo open 

ijo ale li wan pi poka ona. taso kiwen 
en kasi en soweli en jan li ante. sina ken 
tu e kiwen. taso kiwen li awen kiwen. 
soweli li ken pakala li ken moli. lawa li 
tu la, soweli li moli. taso kasi li jo ala e 
lawa. sina ken tu e ona. ona li awen tan 
ni: kasi li ijo open. 


jan sona Emu Pesa” li toki e ni: jan li 
open kepeken nasin ante. jan li ken kute 
e poka ona e insa ona kin. ni la, ona li 
open tawa ma tu ni. ken ni li suli. 


sina kama open la, 

... ale li ken kama musi. nasin sona mute 
li toki e ijo sama: tenpo ni taso li lon. ijo 
li kama. ijo li tawa weka. sina wile ala 
ante e ni la, sina open. 


mi toki e ni: sina open la, pakala ale en 
moli ale li kama ike ala. pakala li ante 
taso a. jan li open e poki moku kepeken 
open insa la, ona li pilin e ni: moku ale 
en pilin ale li ken kama. ni li nasin pilin pi 
kiwen ala. sina open tawa musi lon ale. 
tenpo ale li tenpo open. mi ale o kepek- 
en e wawa open tawa pona! 


2 jan Emu Pesa - Helmuth Plessner 

utala pi ilo tawa 
tan jan Pa-ipa 


tomo sona Masasuse (MIT) li pali e ilo 
pi nasin pona. ilo li toki e ni tawa jan: 
seme li pona? 

sina lukin e sitelen tu. sitelen la ilo tawa 
en kulupu jan tu li lon. jan ala li lawa 
e ilo ni. ona li tawa li jo ala e jan lawa. 
tenpo kama la ilo tawa li moli e kulupu 
jan wan anu kulupu jan ante. 


jan ale pi kulupu tu ni la sina sona e suli 
ona e pali ona e ijo mute ona. sina wile 
moli ala e kulupu nanpa wan anu ku- 
lupu nanpa tu. ilo tawa li moli e kulupu 
seme? nasin seme li nasin pi ike lili tawa 
sina? 


ilo ni li nasin pona tawa pana sona pi 
nasin pona. sina ken lukin e ni lon lipu 
ni: “moralmachine.mit.edu” 


utala pi ilo tawa li utala sona suli. jan 
mute li sona e ona. 

ilo tawa li moli e jan wan anu jan luka. 
sina pali ala la ona li moli e jan luka. sina 
kepeken ilo pi ante nasin la ona li moli 
e jan wan. 

sina kepeken ala kepeken ilo? moli pi 
jan wan li nasin pona. ni li lon ala lon? 


mi o ante lili e ona: 

sina wile ala kepeken ilo. 

tenpo ni la sina wile tawa e jan tawa 
nasin. tan ni: jan li lon nasin la ona li pa- 
kala li pini e ilo tawa. ilo tawa li moli ala 
e jan luka. 


sina pali ala pali kin e ni lon tenpo ni? 


mi o pali e ante sin: 

sina jan pi pona sijelo, sina lon tomo pi 
pona sijelo. 

jan li lape wawa. sijelo ona li pona. jan 
luka li lon. ona ale li wile e insa sijelo. 
ante la ona li moli lon tenpo kama. 

sina ken kama jo e insa sijelo tan jan pi 
lape wawa, li ken pana e ona tawa jan 
luka. jan luka ale li moli ala. taso jan pi 
lape wawa li moli. 

sina kama ala kama jo e insa sijelo? sina 
moli ala moli e jan wan? 


sina toki ala toki e ni: “mi pali” tawa 
nanpa wan? sina ken. 


sina toki ala toki e ni: “mi pali” tawa 
nanpa tu wan? ken la sina toki ala e ni. 
tan seme? 

ona tu li utala sama. ni li lon ala lon? ona 
tu la sina wile moli e jan wan anu jan 
luka. 


ante li seme? 


wile sona ni li nasin pona ala lon seme? 
sina wile moli e jan wan e jan luka ala 
lon nanpa wan. taso sina wile ala e ni 
lon nanpa tu wan. 

lukin la, ni li sama. taso sina pali e ona la 
ni li ante. ante ni li nasin pona. 


kalama insa pi toki 
ike li tan seme? 
tan jan Telakoman 


jan ale li ken pilin ike. jan li pali e ike 
tawa jan ante la open la ona li pilin e ni: 
“mi jan ike.” taso jan mute li awen ala 
lon pilin ni. ona li pona e pali ike ona 
li pona e pilin pi jan ante la ona li pilin 
pona. 


jan li sama ni la ni li pona. taso ken la 
jan li jo e kalama insa pi toki ike. kalama 
insa li ken toki sama ni tawa jan: “sina 
ken ala pali pona” anu “pali ike sina pi 
tenpo pini li weka ala” anu 'sina suli ala 
sama jan ante, sina sama ko jaki.” 


tenpo ale la jan li sona e ni: kalama insa 
ni li pilin taso, kalama ni li lon ala. jan li 
jo e kalama insa sama ni la ona li nasa 
ala. taso ona li ken pilin ike lon tenpo 
ale. 


jan li jo e kalama insa ike la ken la ona li 
toki insa e ni: “mi wile utala e ona.” ni la 
jan li toki e ni tawa kalama: “o pini e toki 
sina!” anu 'toki sina li lon ala! tan seme? 
mi pana e sona ni tawa sina, o kute e 
mi.” taso kalama li ante ala li weka ala. 
jan sona mute li toki e ni: “o sona e ni: 
kalama insa sina pi toki ike li lukin pana 
e pona tawa sina. ona li lukin awen e 
sina. 


ken la toki ni li nasa tawa sina. kalama 
insa jan li lukin pana e pona tawa ona 
la ona li wile kepeken toki pona anu 
seme? 


mi lukin pana e sona ni tawa sina. o 
lukin e jan lili sama ni lon insa pi lawa 
sina: 


jan lili li pali e ijo. jan lili la pali ona li 
ike ala. taso jan mama ona li pilin e ni: 
pali ona li ike mute. jan mama li kalama 


wawa tawa jan lili li luka wawa e sije- 
lo ona. mama li pali sama ni lon tenpo 
mute. 


jan lili li toki insa e ni: “pali mi li pona 
tawa mi, taso ken la ona li ike tawa 
mama mi. mi ken pona e pali mi tawa 
mama mi kepeken nasin seme? mama 
mi li lon ala la mi o toki e ni: mama mi li 
lon poka mi la ona li pali e seme? ona li 
ken kalama wawa e ni: “pali sina li ike!’ 
ni la mi o pona e pali mi! ni la mama mi 
li kama li lukin la pali mi li ike ala tawa 
ona. ona li kalama wawa ala tawa mi.” 
lawa pi jan lili li lukin awen e jan lili ke- 
peken nasin ni: ona li pana e kalama 
insa pi toki ike tawa jan lili. jan lili li kama 
suli la kalama insa ni li awen lon. 


jan li jo e kalama insa sama ni la sona 
ni li ken pana e nasin pona tawa ona. 
tenpo ante la mi ken toki e ni. 


